स्वरोजगार मेला में प्रभारी मंत्री ने ट्राइसिकिल भेंट की
भिंड| प्रदेश सरकार ने युवा बेरोजगारों को उद्यम चालू कराने के लिए बैंकर्स तथा अन्य संसाधनों से लोन दिलाने में कोई कसर नहीं छोड़ी है। यह बात प्रभारी मंत्री माया सिंह ने मुख्यमंत्री स्वरोजगार मेला में कही। इस मौके पर सामान्य प्रशासन राज्य मंत्री लाल सिंह आर्य, सांसद डॉ.भागीरथ प्रसाद, विधायक नरेन्द्र सिंह कुशवाह, विधायक मुकेश चौधरी,कलेक्टर इलैया राजा भी मौजूद थे। प्रभारी मंत्री ने स्वरोजगार मेला में युवाओं को उनके रोजगार के लिए लोन बांटे तो किसी को कार के लिए लोन दिलाए। इस मौके पर 13 नि:शक्तजनों को उन्होंने सांसद निधि से ट्रायसाइकिल भी भेंट की हैं।
hin_Deva hin_Deva